Megépítik a Titanic modernizált mását
Clive Palmer ausztrál milliárdos szerint a Titanic II "a fényûzés netovábbja" lesz. A hajót Kínában építik meg.
Meg akarja építtetni Kínába az éppen 100 éve szerencsétlenül járt szupergõzös, a Titanic modernizált, "elsüllyeszthetetlen" mását egy ausztrál milliárdos; Clive Palmer szerint a Titanic II "a fényûzés netovábbja" lesz.
Az ingatlanüzletbõl, turizmusból és bányászatból meggazdagodott mágnás hétfõn közleményben jelentette be, hogy már alá is írta a szándéknyilatkozatot egy kínai hajógyárral a Titanic modern változatának megépítésérõl: az óceánjáró minden részletében a belfasti hajógyárban készült eredeti luxusgõzöst fogja utánozni, csak a vízvonal alatt lesz más, hogy elkerüljék a száz évvel ezelõttihoz hasonló katasztrófát.
"Ugyanolyan fényûzõ lesz, mint az eredeti Titanic, de természetesen a 21. század legmodernebb technikájával, a legjobb navigációs és biztonsági rendszerekkel szereljük fel" - tudatta közleményében a különc hírében álló ausztrál nábob, akinek vagyonát 5 milliárd ausztrál dollárra (4 milliárd euró) becsülik.
Egy történészekkel kiegészített tervezõcsapat már meg is kezdte a munkát - közölte Palmer, aki Blue Star Line Pty. Ltd. néven vadonatúj céget hívott életre egy egész óceánjáró-flotta mûködtetésére.
A CSC Jinling kínai hajógyárban készülõ Titanic II a tervek szerint 2016-ban teszi meg elsõ útját Angliából New Yorkba; Palmer elképzelése szerint a fényûzésben felülmúlhatatlan óceánjárót a kínai haditengerészet kísérné.
Az eredetihez hasonlóan a modern Titanic is 270 méter hosszú, 53 méter magas és 40 ezer tonnás lenne, kilenc fedélzettel és 840 kabinnal.
Annak idején a Titanicot is "gyakorlatilag elsüllyeszthetetlenként" reklámozták.
Az egyebek közt Nyugat-Ausztráliában vasércbányákkal rendelkezõ Clive Palmer híres különcségeirõl: tavaly például állítólag egymillió dolláros jachtot ajándékozott lányának 15. születésnapjára, három éve pedig 55 luxusautót és 1500 fidzsi-szigeteki üdülést osztott szét alkalmazottai körében karácsonyi ajándékként.